ПРОЕКТ

НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА РЕДА ЗА
ПРИДОБИВАНЕ, УПРАВЛЕНИЕ И РАЗПОРЕЖДАНЕ С ОБЩИНСКО

ИМУЩЕСТВО
Мотиви:
Съгласно чл.8 от Закона за нормативните актове (ЗНА) всеки общински съвет може да издава наредби, с които да урежда съобразно нормативните актове от по-висока степен, неуредени от тях обществени отношения с местно значение, ако наредбата противоречи на нормативен акт от по-висока степен, се прилага по-високият по степен акт.

I. Причини, които налагат приемането на Наредбата

В Общински съвет - Крумовград е постъпило предложение с вх. № 647/05.12.2017 г. от Районна прокуратура - Крумовград, с което се дават препоръки за внасяне на промени в текстовете на Наредбата за реда за придобиване, управление и разпореждане с общинско имущество. В предложението се посочва, че Наредбата не е съобразена с разпоредбите на чл. 302 - чл. 305 от Закона за предучилищното и училищното образование (ЗПУО).  В настоящия момент подзаконовият нормативен акт регламентира  стопанисването, ползването и управлението на общински недвижими имоти и движими вещи по общия Закон за общинската собственост (ЗОС). При стопанисването, ползването и управлението на държавните и общински недвижими имоти и движими вещи,  предоставени за управление на държавните и общинските училища, детски градини и центрове за подкрепа на личностно развитие се спазват изискванията  и на специалния закон, а именно ЗПУО.
II. Цели, които се поставят:

Да се синхронизират текстовете на Наредбата за реда за придобиване, управление и разпореждане с общинско имущество, с нормативните актове от по-висока степен, в частност Закона за предучилищното и училищното образование.

III. Финансови и други средства, необходими за прилагането на новата уредба:

Прилагането на измененията в Наредбата не изисква допълнителни финансови средства.

IV. Очаквани резултати от прилагането, включително финансовите, ако има такива:

По-детайлно регламентиране на обществените отношения, произтичащи от 
разпореждане с имущество - публична общинска собственост, предоставено на общинските училища, детски градини и центрове за подкрепа на личностно развитие.

V. Анализ за съответствие с правото на Европейския съюз:

Предлаганият проект за изменение и допълнение  на Наредба за изменение и допълнение на Наредбата за реда за придобиване, управление и разпореждане с общинско имущество, се приема на основание чл. 8, ал. 2 от Закона за общинската собственост и чл. 21, ал. 2 от Закона за местното самоуправление и местната администрация (ЗМСМА), във връзка с разпоредбите на чл. 302 - чл. 305 от Закона за предучилищното и училищното образование  и е   съобразен с европейското законодателство - Регламент (ЕО) №1082/2006 г. на Европейския парламент и на Съвета и Европейската харта за местно самоуправление, както и с разпоредбите и целите на националното и местно законодателство.


Съгласно изискването на чл.26, ал.3 от ЗНА, проектът на Наредбата се публикува на интернет страницата на Община Крумовград. С оглед спазване на сроковете, дадени с указанията на Районна прокуратура - Крумовград, ще се приложи по-краткият 14-дневен срок по чл. 26, ал. 4 от ЗНА, за даване на предложения и становища по проекта на нормативния акт от датата на публикуване на сайта на ообщината www.krumovgrad.bg . Освен на електронна поща, предложения и становища по проекта на Наредбата ще се приемат в деловодството на Община Крумовград и Общински съвет – Крумовград.


Проектът на наредбата ще  бъде разгледан и дебатиран на следващато заседание на Общински съвет Крумовград.

Себихан Мехмед -Кмет на Община Крумовград

        На основание чл. 21, ал. 2 от ЗМСМА, чл. 8 от ЗНА и чл. 8, ал. 2 от ЗОС, във връзка с чл. 302 - чл. 305 ЗПУО и чл. 79 от АПК, при спазване изискванията чл. 26, ал. 3 и ал. 4 от ЗНА, Общински съвет – Крумовград приема Наредба за изменение и допълнение на Наредбата за реда за придобиване, управление и разпореждане с общинско имущество, както следва:

	                       БИЛО
	                            СТАВА

	Чл.2.
(1) Общинската собственост е публична и частна.


	Чл.2.
(1) Общинската собственост е публична и частна.
(2)  (нова) Публична общинска собственост са:
1. имотите и вещите, определени със закон;

2.имотите, предназначени за изпълнение на функциите на органите на местното самоуправление и местната администрация;

3.други имоти, предназначени за трайно задоволяване на обществени потребности от местно значение, определени от Общински съвет.
4.общинските  имоти, предоставени за управление на общинските училища, детски градини и центрове за подкрепа за личностно развитие.

(3) (нова)  От датата на влизане в сила на акта за обявяване на държавно училище за общинско, имотите –публична държавна собственост, предоставени на училището преди обявяването му за общинско, преминават в собственост на общината, на територията на която се намират имотите и стават публична общинска собственост, а вещите държавна собственост, стават собственост на общината, финансираща училището.

(4) (нова) Частна общинска собственост са всички други имоти и вещи, както и плодовете и приходите от имотите и вещите - публична общинска собственост. Придобитите възмездно от общинските училища, детски градини и центрове за подкрепа за личностно развитие недвижими имоти и движими вещи са със статут на частна общинска собственост, а придобитите по безвъзмезден начин – собственост на  училището, детската градина и центъра.

Номерацията на  досегашните „ал.2, ал.3, ал.4, ал.5, ал.6, ал.7, ал.8 и  ал.9” се променят и става  „ал.5, ал.6, ал.7, ал.8, ал.9, ал.10, ал.11  и  ал.12”

	ГЛАВА  ТРЕТА

Управление на имотите и вещите –публична  общинска собственост

	ГЛАВА  ТРЕТА

Управление на имотите и вещите –публична  общинска собственост
Чл. 17 а  (нов) (1)  Имотите и вещите по чл.2, ал.3 се  предоставят за управление на училището, което ги е управлявало до обявяването му за общинско, и се ползват само за целите на образователния процес, без да променят предназначението си.

(2) От датата на влизане  в сила  за обявяване на общинското училище за държавно, имотите и вещите предоставени за управление на училището преди обявяването му за държавно, преминават в собственост на държавата, управляват се от училището и се ползват само за целите на образователния процес, без да променят предназначението си.

(3) Имотите или части от тях и вещите, освободени в резултат на закриване или преобразуване на общински училища, детски градини и центрове за подкрепа за личностно развитие, се  използват за образователни, здравни, социални или хуманитарни дейности по реда на Закона за общинската собственост и подзаконовите актове по прилагането му.  
(4) Имотите или части от тях и вещите, освободени в резултат на закриване или преобразуване на общински училища, детски градини и центрове за подкрепа за личностно развитие, за които няма обществена потребност за ползването им могат да се ползват и за други дейности при едновременно изпълнение на следните условия:
1. в срок от две години не е идентифицирана обществена потребност от използването им за образователни, здравни, социални или хуманитарни дейности;

2. налице е положително становище на министъра на образованието и науката, изготвено въз основа на оценка на образователните потребности в общината;

3. населеното място е с население под 5 хиляди души в него.

Чл. 17 б (нов) Имоти и вещите - публична общинска собственост предоставени за управление на общински училища, детски градини и центрове за подкрепа за личностно развитие с въведена система на делегирани бюджети се управляват от директора на съответното училище или детска градина, респективно на ръководителя на центъра за подкрепа за личностно развитие, като същите осъществяват управлението от тяхно име, за тяхна сметка и на тяхна отговорност в рамките на действащата нормативна уредба.

Чл. 17 в  (нов) 
(1) Части от имоти - публична общинска собственост, които не са необходими за провеждане на учебния процес, могат да се отдават за срок до 10 години, при условие, че наемането им не пречи на учебния процес. Предложението за провеждане на публичен търг или публично оповестен конкурс се изготвя след мотивирано писмено заявление от директора (ръководителя) на институцията.
(2) Редът за провеждане на търгове или конкурси се определя от настоящата наредба. Въз основа на резултатите от търга или конкурса и след влизане в сила на заповедта за определяне на спечелилия участник, се сключва договор за наем от кмета на общината.

	Чл.28 Предоставянето под наем на имоти или части от тях - общинска собственост, предоставени за управление на училища, детски градини и обслужващи звена се извършва чрез публичен търг или публично оповестен конкурс от кмета на общината по реда на настоящата наредба Договорът за наем се сключва от кмета на общината.
	Чл.28  –  ОТМЕНЯ СЕ.


        Измененията и допълненията в Наредбата са  приети с Решение № ... от 
 г. на Общински съвет - Крумовград ивлиза в сила от 01.01.2018 г.

Изготвили:
А Арсов- директор на дирекция ОС

М. Карапавлова – гл. специалист в ОС
